Kara

Kara (, Karskoye more) Ozeano Artikoaren bazterreko itsasoa da, Siberiaren iparraldean dagoena, Zembla Berriaren eta Taimyr penintsularen artean. Erabat izoztua egoten da neguan, eta izotz zatiak izaten ditu udan.

Geografia 
Mendebaldean Zembla Berria du, eta Karako itsasarteak lotzen du Barents itsasoarekin; ekialdean, berriz, Iparraldeko Zembla uhartedia du. 1.450 kilometro luze eta 970 kilometro zabal da, eta 926.000 kilometro koadroko eremua hartzen du. Batez besteko sakonera 110 metrokoa da. Barents itsasoarekin alderatuta, Kara hotza da oso, urteko bederatzi hilabete ematen baititu izoztua. Ob, Jenisei, Pyasina eta Taimyr ibaiak isurtzen dira Kara itsasora.

Historia 
XVI. mendeko mapetan Oceanus Scythicus edo Mare Glaciale izena izan arren, XIX. mendera arte ez zen ondo esploratu. Bigarren Mundu Gerran, Alemaniako itsaspekoak patruilatu zuten, sobietar itsaspekoak hondoratzeko asmotan, 1942ko udako Wunderland Operazioan.

Erreferentziak

Kanpo estekak 

Ozeano Artikoko itsasoak
Errusiako geografia
Kara itsasoa